Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: valamint a 31/2001. (IX. 14.) OM rendelet szerint a Szakképzési Alaprészhez bejelentkezett más hozzájárulásra
Paragraph Index: 895

26. Nyilatkozat: A gyakorlati képzés szervezésének teljes megszűnése, vagy egy oktatási évnél hosszabb szünetelése esetén a szakképzési hozzájárulási kötelezettség terhére korábban beszerzett, a megszűnés (szünetelés) által érintett tárgyi eszközök és beruházások — a megszűnés időpontjában fennálló — könyv szerinti értéke a szakképzési hozzájárulási kötelezettség mértékét növeli, és legkésőbb a megszűnéssel egyidejűleg — szüneteltetés esetén a tanítási év letelte előtt — be kell fizetni az Alap Kincstárnál vezetett számlájára. Az Szht. 4. §-a szerinti gyakorlati képzést szervező hozzájárulásra kötelezett megszűnése minden esetben a gyakorlati képzés szervezésének megszűnését jelenti. Amennyiben záró bevallást ad be a hozzájárulásra kötelezett, minden esetben ki kell töltenie a Nyilatkozatot, és be kell írnia a gyakorlati képzés megszűnése, illetve szüneteltetése miatt keletkező befizetési kötelezettségét a 17. sorban.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes